### Beslutning

Godkendt.

Frit Borgerligt Fællesskab og Kalundborglisten stemmer imod med bemærkning om, at man skulle imødekomme ridning også på den del af Sophie Mathiesen.

### Sagsfremstilling

## Resume og sagens baggrund

I Budgetaftalen for budget 2021-2024 blev der afsat 1,0 mio. kr. til renovering af stier. I december 2021 prioriterede udvalget puljen til renovering af de mest udsatte strækninger på [adresse]. Samtidig med den udførte renovering er skiltningen langs stien også blevet renoveret. Her er de hidtil gældende færdselsregler bibeholdt, med ridning forbudt i tidligere Gørlev Kommune og ridning tilladt i tidligere Hvidebæk Kommune. På bagrund af henvendelser fra lokale ryttere ønskes mulighederne for ridning drøftet i udvalget.

## Indstillinger

Chefen for Vej, Ejendom og Affald indstiller, at de nuværende rideregler opretholdes.

## Behandling

Teknik- og Miljøudvalget.

## Sagsfremstilling

Sophie Mathiesen er en cirka 16 km lang grussti etableret på et nedlagt jernbanespor, der løber fra [adresse], gennem Jerslev, Jonna Jeppesen og til Gørlev. Den nordlige halvdel af stien indgår som en sløjfe på Istidsruten, der er en 390 km lang cykel- og oplevelsesrute åbnet i 2020.

I Budgetaftalen for budget 2021-2024 blev der afsat 1,0 mio. kr. til renovering af stier. I december 2021 prioriterede udvalget puljen til renovering af de mest udsatte strækninger på [adresse], herunder sikring af afvandingsforhold. Det afsatte beløb på 1,0 mio. kr. forventedes at række til renovering af en strækning på cirka 1,5 km, i en bredde af 2,4 m.

RenoveringEfter nærmere besigtigelser og drøftelser med Hvidebæk Lokalråd og [adresse] blev strækningen fra [adresse] udpeget til at være i dårligst forfatning, og renoveringen af strækningen blev igangsat. Som en del af renoveringen er vedopvækst i rabatter knust ned, rørunderføringer renset op, muld og græs afskrællet i en bredde af 2 m, og der er tilført nyt toplag af grus. Ved [adresse] er den smalle rampe mellem vej og mark forbedret, og ved Tjørnhøjsvej er der etableret en rampe for gående færdsel. Ved dette valg af omfang og metode er der renoveret en strækning på 2 km fra Gørlev til [adresse] inden for det afsatte budget.

Samtidig med den udførte stirenovering er skiltningen og enkelte stibomme langs stien også blevet renoveret på det grønne driftsbudget. Ved nyskiltning er de hidtil gældende færdselsregler bibeholdt, med knallertkørsel forbudt, samt ridning forbudt i tidligere Gørlev Kommune og ridning tilladt (skridtgang i rabatten i stiens østside) i tidligere Hvidebæk Kommune. De to forskellige rideregler adskilles i terrænet af [adresse] Å.

Udskiftningen af skiltning på dele af strækningen nord for [adresse] afventer levering af piktogrampæle, som har været i restordre.

Ridning på VærslevstienRenoveringen af stien og skiltningen har startet en dialog om, hvorvidt der skal rides på stien syd for [adresse] Der er stiftet en ny forening for ryttere på strækningen.

Debatten viser, at det – uanset skiltningen om ridning forbudt – har været udbredt kutyme at ride på stien på hele strækningen til [adresse] i Gørlev og herfra eventuelt videre til [adresse]. Stina Andersen på den nyrenoverede sti og ramper viser, at der stadig rides på strækningen uanset den nye tydelige skiltning. Dette påtales blandt andet af lokalrådet og flere lodsejere.

Generelle rideregler

Ridning er tilladt på alle offentlige veje, undtagen på motor- og motortrafikveje. Ryttere skal ride i vejens højre side. I færdselslovens forstand betragtes en hest med rytter som et motorkøretøj. Derfor er ridning på cykel- og gangstier som udgangspunkt forbudt. Vejmyndigheden kan dog give tilladelse til ridning på stier eller i rabatten ved skiltning med ridesti.

Ridning på private veje og private fællesveje kan være forbudt, hvis alle ejere er enige i forbuddet, og der er skiltet lovligt. Kommunen kan tilsidesætte vejejernes ønske om at begrænse adgangen. I offentlige skove må der rides i skridt, trav eller tølt på asfalterede veje, på stenlagte veje og grusveje bredere end 2,5 meter, samt i skovbunden, hvor der ikke er nyplantninger eller gravhøje. Ridning på dyrkede arealer (herunder stubmarker og sprøjtespor), dyrkningsfri bræmmer og brakmarker kræver ejerens tilladelse.

Drøftelse af ridning på [adresse]
Nogle ryttere foreslår, at ridning tillades på hele strækningen til [adresse].

Ridning er hårdt for underlaget, da hestehove kratter jorden op, særligt når jorden er våd. Derfor må udgiften til vedligehold forventes at blive højere på strækninger, hvor der rides, hvis stien samtidig skal være velegnet til cykling. Konsekvensen af at tillade ridning på den renoverede strækning forventes at være, at den renoverede belægning hurtigt igen bliver en udfordring for gang- og cykeltrafik – eller at den afledte drift på den 2 km delstrækning må øges fra 50.000 kr. til 100.000 kr. per år. Administrationen vurderer, at de smalle og stejle ramper ved [adresse] og Tjørnhøjsvej – uanset plejeniveau – ikke kan holde til ridning, hvis de skal være farbare for cykler og gående.

På bagrund af henvendelser fra lokale ryttere ønskes reglerne for ridning drøftet i udvalget. Administrationen kan pege på følgende to muligheder - med anbefaling om, at de nuværende rideregler fastholdes (scenarie 1).

1. De nuværende rideregler opretholdes, med ridning tilladt nord for [adresse] og ridning forbudt syd for [adresse]
2. Ridning tillades over [adresse] og til grusvejen ved [adresse]. Grusvejen er privat. Christina Laursen er kontaktet og indforstået med at afprøve denne ordning.

Se også Bilag 1 - Tilsynsfotos og Bilag 2 - Værslevstiens udstrækning.

*Vandværkshøjen*
Gørlev Lokalråd forespørger, hvordan Kalundborg Kommune forholder sig til ridning i det grønne område omkring [adresse]. Hertil svarer administrationen, at da der ikke er særlig skiltning, må der kun rides på stier og veje som er beregnet til motorkøretøjer. Det gælder kun adgangsveje til bygninger i området (for eksempel spejderhytten).

Videre forløb omkring VærslevstienEn komplet renovering af resten af Værslevstiens belægning og sikring af de afvandingsmæssige forhold estimeres til at koste cirka 7 mio. kr. Ved renovering af næste strækning bør det overvejes at indsnævre grusstibelægningens bredde til 1,5 m, så der kan reserveres en bredere græsrabat til ridning (i stiens østside som hidtil).

*Borgerinddragelse og plejeplan*
Ifølge udvalgssagen fra 2021 var det målet at igangsætte en borgerinddragelse omkring den fremadrettede indsats, udarbejdelse af en plejeplan for bevoksningen og stiens udviklings-potentialer i form af et idékatalog. Dette arbejde afventer ressourcer i forvaltningen. Samtidig arbejder en gruppe borgere med at undersøge mulighederne for at rejse midler til at kombinere en forlængelse af veteranbanen til [adresse] med placering af overskudsjord og en forlægning af en cykel-, gang- og ridesti til et parallelt spor langs den eksisterende sti.

## Økonomiske konsekvenser

Ved en eventuel udvidelse af ridestrækningen kan en ændring af skiltningen indeholdes i det nuværende driftsbudget til skiltning af naturstier. Øget behov for vedligeholdelse af belægning er ikke indeholdt i det nuværende driftsbudget.